ಅಮ್ಮನ ಜತೆ ತಾರೆಯರ ಅಪರೂಪದ ಫೋಟೋಗಳು

ಅಮ್ಮಾ, ಈ ಎರಡು ಅಕ್ಷರವೇ ಒಂದು ತಾದಾತ್ಮ್ಯ. ಅವಳೇ ಸಾಟಿ. ಮಮತೆಯ ಮಡಿಲು, ಕರುಣೆಯ ಕಡಲು, ಬದುಕ ಪರಿಚಯಿಸಿದವಳು. ನೋವು ನಲಿವಿಗೂ ಜೊತೆಯಾಗುವಳು. ಅಂಥ ಮಹಾನ್ ದೈವ ಸ್ವರೂಪಿ ಅಮ್ಮಂದಿರು, ತೆರೆಯ ಮೇಲೆ ವಿಜೃಂಭಿಸುವ ತಾರೆಯರ ಬದುಕಲ್ಲೂ ಸಾಕಷ್ಟು ಪ್ರಭಾವ ಬೀರಿದ್ದಾರೆ. ಅವರ ಏಳು ಬೀಳುಗಳಿಗೆ ಜೊತೆಯಾಗಿದ್ದಾರೆ. ಜನಪ್ರಿಯ ತಾರೆಯರು ಅಮ್ಮನ ಜೊತೆಗೆ ಇರುವ ಅಪರೂಪದ ಚಿತ್ರಗಳು ಇಲ್ಲಿವೆ.

ಅಮ್ಮಾ ಅವಳೆಂದರೆ ಶಕ್ತಿ, ಅವಳೆಂದರೆ ಧೈರ್ಯ ಬದುಕಿನ ಪ್ರತಿ ಹಂತದಲ್ಲೂ ಜೊತೆಯಾಗುವ ತಾಯಿಯ ಕುರಿತು ಅದೆಷ್ಟು ಹೇಳಿದ್ರೂ ಕಮ್ಮಿನೇ ಹೀಗೆ ತಾರೆಯರ ಬದುಕಿನಲ್ಲೂ ಶಕ್ತಿಯಾದವರ ಅಪರೂಪದ ಚಿತ್ರಣಗಳ ಜತೆ ಒಂದು ಚೆಂದದ ಕಹಾನಿ ಇಲ್ಲಿದೆ.

ಇಡೀ ಚಿತ್ರರಂಗಕ್ಕೆ ಪಾರ್ವತಮ್ಮ ರಾಜ್‌ಕುಮಾರ್ ಅವರು ತಾಯಿಯಾಗಿದ್ದರು ಕಷ್ಟ ಎಂದು ಬಂದವರಿಗೆ ಬೆಂಬಲವಾಗಿ ನಿಲ್ಲುತ್ತಿದ್ದರು. ಚಿತ್ರರಂಗದ ಸ್ಪೂರ್ತಿಯ ಚಿಲುಮೆಯಾಗಿದ್ದರು. ಇನ್ನು ಮುದ್ದಿನ ಮಕ್ಕಳಾದ ಪೂರ್ಣಿಮಾ ಮತ್ತು ಲಕ್ಷ್ಮಿ ಅವರೊಂದಿಗೆ ವಿಶೇಷ ಬಾಂಧವ್ಯವಿತ್ತು. ಅವರೊಂದಿಗಿನ ಅಪರೂಪದ ಚಿತ್ರಣ ಇಲ್ಲಿದೆ.

ಚಂದನವನದ ಚೆಂದದ ನಟಿಯರಾದ ಮೋಹಕ ತಾರೆ ರಮ್ಯಾ ಮತ್ತು ರಕ್ಷಿತಾ ಪ್ರೇಮ್ ಅದರ ಹೊರತಾಗಿಲ್ಲ. ನಟಿ ರಮ್ಯಾ ಇಂದಿಗೂ ಸ್ಯಾಂಡಲ್‌ವುಡ್ ಕ್ವೀನ್ ಆಗಿ ಸಿನಿಮಾ ಜತೆಗೆ ರಾಜಕೀಯದಲ್ಲಿಯೂ ಗಮನ ಸೆಳೆದಿರೋದಕ್ಕೆ ರಮ್ಯಾ ತಾಯಿ ರಂಜಿತಾ ಅವರ ಬೆಂಬಲ ಬಹಳಷ್ಟಿದೆ. ಹಾಗೆಯೇ ಚಂದನವನದ ಕ್ರೇಜಿ ಕ್ವೀನ್ ಆಗಿ ಮಿಂಚಿರೋ ನಟಿ ರಕ್ಷಿತಾ ಅವರಿಗೂ ಕೂಡ ಅಮ್ಮನೇ ಶಕ್ತಿ.

ಸ್ಯಾಂಡಲ್‌ವುಡ್ ಸ್ಟಾರ್‌ನಟಿಯರಲ್ಲಿ ರಾಧಿಕಾ ಪಂಡಿತ್ ಕೂಡ ಒಬ್ಬರು. ಈ ನಟಿಯ ಯಶಸ್ಸಿಗೆ ತಾಯಿ ಮಂಗಳಾ ಪಂಡಿತ್ ಅವರ ಶ್ರಮವಿದೆ. ತಾಯಿಯ ಸಾಥ್‌ನಿಂದ ಗಾಂಧಿನಗರದಲ್ಲಿ ಗಟ್ಟಿ ಸ್ಥಾನ ಪಡೆದವರಲ್ಲಿ ಮೊಗ್ಗಿನ ಮನಸ್ಸಿನ ನಟಿ ರಾಧಿಕಾ ಕೂಡ ಒಬ್ಬರು.

ಅಷ್ಟೇ ಅಲ್ಲ, ಸ್ಯಾಂಡಲ್‌ವುಡ್ ನಟಿಯರು ಅವರ ತಾಯಿಯ ಜತೆ ಹರ್ಷಿಕಾ ಪೂಣಚ್ಚ, ಐಂದ್ರಿತಾ ರೇ, ಜಯಮಾಲಾ ಮತ್ತು ಐಶ್ವರ್ಯ, ವಿನಯಾ ಪ್ರಸಾದ್ ಮತ್ತು ಸುಧಾರಾಣಿ, ಕೀರ್ತಿ ಮತ್ತು ಭಾರತಿ ವಿಷ್ಣುವರ್ಧನ್, ಪಾರ್ವತಿ ಮೆನನ್, ಪೂಜಾ ಗಾಂಧಿ, ರಾಧಿಕಾ, ರೇಖಾದಾಸ್, ಸಂಜನಾ ಗಲ್ರಾನಿ, ನಟಿ ಶ್ರುತಿ ಸೇರಿದಂತೆ ಹಲವು ಸೆಲೆಬ್ರೆಟಿಗಳ ಫೋಟೋಗಳು ಜತೆ ಆ ಫೋಟೋಗಳ ಜತೆ ಒಂದೊಳ್ಳೆ ಖುಷಿಯ ಕ್ಷಣವಿದೆ. ಇದನ್ನೂ ಓದಿ: ರಸ್ತೆ ಗುಂಡಿಗೆ ಬಿದ್ದ ಕಿರುತೆರೆ ಕಲಾವಿದೆ – N.R ಕಾಲೋನಿ ಬಳಿ ನಟಿ ಸುನೇತ್ರಾ ಸ್ಕೂಟರ್ ಅಪಘಾತ

ಸ್ಯಾಂಡಲ್‌ವುಡ್ ನಟಿಯರ ಅಪರೂಪ ಚಿತ್ರಣಗಳೊಂದಿಗೆ ತಾಯಿ ಜತೆಗಿನ ಬಾಂಧವ್ಯದ ಕಥೆ ಸಾರುತ್ತದೆ. ಅಮ್ಮಂದಿನ ದಿನಾಚರಣೆ ಸಿನಿತಾರೆಯರ ಅಪರೂಪದ ಚಿತ್ರಣಗಳು ಇಲ್ಲಿದೆ.